Comunicado sobre la situación actual del polideportivo El Canó
16 de desembre de 2019

L'Ajuntament de Llíria vol traslladar a l'opinió pública les actuacions realitzades cronològicament i informació sobre l'estat actual de les instal·lacions del poliesportiu municipal El Canó, tancades provisionalment des de setembre per la presència de legionel·la:

\-13-09-2019: S'efectua el procediment de neteja i desinfecció  sobre la base del Reial decret 865/2003 de 4 juliol de control i prevenció de legionel·losi.

\-20-09-2019: La inspecció de la Direcció General de Salut Pública certifica els treballs de neteja realitzats però comunica que existeixen una sèrie de deficiències estructurals en el sistema hidràulic que impedeixen que es puga aprovar la inspecció.

\-L'Ajuntament clausura provisionalment els vestidors, banys i fonts del recinte. A més, realitza una inversió de 16.552 euros en la reparació, adequació i substitució d'elements del sistema hidràulic; lloga WCs portàtils per a prestar servei a les persones usuàries; i subministra gratuïtament aigua potable embotellada als clubs per a atendre les seues demandes.

\-18-10-2019: S'efectua una segona neteja i desinfecció  sobre la base del Reial decret 865/2003 de 4 juliol de control i prevenció de legionel·losi.

\-05-11-2019: Transcorreguts els 14 dies preceptius per al seu cultiu, es prenen les mostres pertinents per part de l'empresa contractada per a això.

\-19-11-2019: Després de l'estudi realitzat, l'empresa notifica el positiu en 3 dels 8 punts analitzats, per la qual cosa encara que milloren els resultats respecte a l'anterior analítica no es pot procedir a l'alçar la clausura determinada per Sanitat.

\-03-12-2019: S'efectua una tercera neteja i desinfecció  sobre la base del Reial decret 865/2003 de 4 juliol de control i prevenció de legionel·losi.

\-17-12-2019: Demà mateix es prendran mostres per part de l'empresa responsable de la neteja i desinfecció.

\-31-12-2019: A partir d'esta data es podran conéixer els resultats de les analítiques perquè Sanitat puga alçar la clausura de les instal·lacions.

Igualment, des de l'Ajuntament de Llíria es vol tornar a recalcar que:

\-No s'ha produït cap cas de contagi per legionel·la.

\-Paral·lelament, s'han dut a terme actuacions similars i s'han proposat intervencions de millora en altres instal·lacions esportives municipals, amb la finalitat d'evitar problemes d'este tipus.

L'Ajuntament de Llíria lamenta les molèsties que puga estar causant este problema per a les persones usuàries del Canó i manifesta que està aplicant totes les mesures necessàries per a reobrir les instal·lacions, quan siga possible, amb totes les garanties higienicosanitàries de seguretat exigibles.

De la mateixa manera,  informa que a partir del dimecres s'obriran els vestidors perquè puguen usar-los els esportistes, però mantindrà tancada la zona de dutxes i altres instal·lacions hidràuliques fins a una altra ordre.